SCB จับมือ “ลอนดรี้บาร์” สนับสนุนสินเชื่อแฟรนไชส์
SCB จับมือ "ลอนดรี้บาร์" สนับสนุนสินเชื่อแฟรนไชส์
25 ก.พ. 2563

ธนาคารไทยพาณิชย์ จำกัด (มหาชน) หรือ SCB จับมือ บริษัท ลอนดรี้บาร์ ไทย จำกัด เจ้าของแบรนด์ ลอนดรี้บาร์ (LaundryBar) ร้านสะดวกซัก-อบ ผ้า 24 ชั่วโมง ผู้นำตลาดอันดับ 1 ในเอเชียตะวันออกเฉียงใต้  สนับสนุนสินเชื่อเพื่อธุรกิจแฟรนไชส์ สำหรับผู้ประกอบการรายย่อย ที่สนใจลงทุน เป็นเจ้าของธุรกิจร้านสะดวกซัก LaundryBar  โดยธนาคารสนับสนุนเงินสินเชื่อแฟรนไชส์ วงเงินกู้สูงสุด 2 ล้านบาท ระยะเวลาผ่อนนาน 3 ปี พร้อมส่วนลดมูลค่า 30,000 บาท เมื่อสมัคร LaundryBar ทุกแพ็กเกจ
โดยมี นายคณินทร์ แรงกล้า ผู้ช่วยผู้จัดการใหญ่ ผู้บริหารสายงาน SME Bangkok และ นายภาสิต เขียววิชัย VP, SME Business Director SCB และ นายชานนท โตวิกกัย กรรมการบริหาร และ  นางสาวพิมลวรรณ ชีวเกรียงไกร ผู้บริหารฝ่ายการตลาด บริษัท ลอนดรี้บาร์ ไทย จำกัด ร่วมเปิดตัวสินเชื่อเมื่อเร็วๆ นี้